b'\n_START_ARTICLE_\nSkandal Zon Bebas Pelabuhan Klang\n_START_SECTION_\nKerajaan tidak selamatkan PKFZ\n_START_PARAGRAPH_\nPada 20 Mei 2009, kerajaan Malaysia hanya memberi pinjaman mudah kepada Lembaga Pelabuhan Klang (LPK). Pinjaman itu bukan menyelamatkan PKFZ . LPK perlu membuat bayaran balik kepada penjual tanah dan juga pemaju dan pembayaran adalah secara berperingkat mengikut jadual pembayaran yang telah ditetapkan._NEWLINE_Sehingga 31 Mac 2009, LPK telah membayar sebanyak RM238 juta untuk pembelian tanah dan RM480 juta untuk kerja-kerja pembangunan.\n_START_SECTION_\nPKFZ dan MCA\n_START_PARAGRAPH_\nPada 23 Julai 2009 , kesemua 3 menteri dan 7 timbalan menteri MCA menyokong Menteri Pengangkutan Datuk Seri Ong Tee Keat menangani skandal PKFZ. Mereka ialah Datuk Seri Kong Cho Ha (Menteri Perumahan dan Kerajaan Tempatan), Datuk Seri Liow Tiong Lai (Menteri Kesihatan), Datuk Seri Dr Ng Yen Yen (Menteri Pelancongan), Datuk Dr Wee Ka Siong (Timbalan Menteri Pelajaran), Datuk Dr Hou Kok Chung (Timbalan Menteri Pengajian Tinggi), Datin Paduka Chew Mei Fun (Timbalan Menteri Pembangunan Wanita, Keluarga dan Masyarakat), Wee Jeck Seng (Timbalan Menteri Belia dan sukan), Datuk Chor Chee Heung (Timbalan Menteri Kewangan), Datuk Lee Chee Leong (Timbalan Menteri Luar) dan Heng Seai Kie (Timbalan Menteri Penerangan Komunikasi dan Kebudayaan)._NEWLINE_Parti MCA dipersalahkan oleh Pakatan Rakyat terutama DAP dalam isu ini.'